*Za ostala značenja, v. Suffolk (razvrstavanje).*

**Suffolk** (čita se *Safok*) je historijska, ceremonijalna i nemetropolitanska grofovija na istoku Engleske.

Geografija
----------

Suffolk leži u regiji Istočna Engleska. Ima površinu od 3802 km², na kojoj živi 728.163 stanovnika. Graniči sa sjevera sa Grofovijem Norfolk, sa zapada sa Grofovijem Cambridgeshire i sa juga sa Grofovijem Essex. Na istoku mu je granica Sjeverno more. Grad Ipswich je administrativni centar Suffolka. Suffolk je administrativno podjeljen na 7 distrikta: Ipswich, Suffolk Coastal, Waveney, Mid Suffolk, Babergh, St Edmundsbury i Forest Heath. Historijska grofovija Suffolk bila je nešto veća u njoj se nalazio i Great Yarmouth, koji je danas dio Grofovije Norfolk.

Suffolk ima vrlo raznolike krajolike, obale imaju duge pješčane plaže, strme klifove (dio nekadašnjeg *Dunwicha* nestao je u moru), duboke estuarije i dugi pješčani sprud Orford Ness. Centar grofovije je kraj niskih brežuljka, a po zapadu se prostire krečnjački greben pokriven širokim poljima. Kraj na sjeverozapadnom rubu Suffolka, koji graniči sa Norfolkom i Cambridgeshirom, dio je Fensa nizine ispod razine mora. Istočno od Fensa leži *Breckland*, područje pijeska, vriština i dugih redova stabala, posađenih da štite od vjetra.

Historija
---------

U Brecklandu su pronađeni prahistorijski kamenolomi kremena. Kod Mildenhalla je pronađeno više srebrnih tanjura (Mildenhall Treasure) iz rimskih vremena, oni su danas izloženi u Britanskom muzeju. Za anglosaksonskih vremena Suffolk je bio dio Kraljevine Istočne Anglije, bogatstvo njegovih kraljeva vidi se u nekropoli *Sutton Hoo* otkrivenoj pored Woodbridga. Suffolk je zahvaljujući vunenim tkaninama, od srednjeg vijeka pa sve do 18. vijeka bio prosperitetan kraj. Bogatsvo iz tih vremena vidi se u brojnim velikim seoskim crkvama kao što su one u Lavenhamu, Blythburghu i Southwoldu. Po selima Lindsey i Kersey nazvane su određene vunene tkanine.

Privreda
--------

Poljoprivreda je glavna privredna aktivnost u Suffolku od 18. vijeka. Najvažnije kulture su žitarice, šećerna repa i povrće, tako da je i prehrambena industrija razvijena. Grad Newmarket na zapadu poznat je po konjičkom sportu, a grofovija po pasmini konja Suffolk punch. Duž obale Sjevernog mora nižu se brojna ljetovališta, tu je i ribarska luka Lowestoft. Nakon ulaska Britanije u Evropsku uniju Felixstowe se razvio u jednu od najprometnijih luka.

Izvori
------

1. 1 2 3 4 5 6 7 8 9 10 11 12 13  „*Suffolk*" (engleski). Encyclopædia Britannica. Pristupljeno 5. 11. 2016.

Vanjske veze
------------

***Suffolk*** na Wikimedijinoj ostavi

* Suffolk County Council (`en`)

| * p
* r
* u
1974–1996 ←   Engleske ceremonijalne grofovije   → trenutne |
| --- |
| 
Bedfordshire •
Berkshire •
City of Bristol •
Buckinghamshire •
Cambridgeshire •
Cheshire •
Cornwall •
Cumbria •
Derbyshire •
Devon •
Dorset •
Durham •
East Riding of Yorkshire •
East Sussex •
Essex •
Gloucestershire •
Greater London •
Greater Manchester •
Hampshire •
Herefordshire •
Hertfordshire •
Isle of Wight •
Kent •
Lancashire •
Leicestershire •
Lincolnshire •
City of London •
Merseyside •
Norfolk •
Northamptonshire •
Northumberland •
North Yorkshire •
Nottinghamshire •
Oxfordshire •
Rutland •
Shropshire •
Somerset •
South Yorkshire •
Staffordshire •
Suffolk •
Surrey •
Tyne and Wear •
Warwickshire •
West Midlands •
West Sussex •
West Yorkshire •
Wiltshire •
Worcestershire
 |